钦定古今图书集成/理学汇编/学行典/第206卷 > 吴旦
## 钦定古今图书集成/理学汇编/学行典/第206卷 > 吴旦

按《怀宁县志》：“吴旦，字子寅，以明经任孟津教谕。旦生
十岁而孤，孝友性成。母严毅，督令勤学，即昼夜寒暑
不辍。每定省间，深爱婉容。其昆弟群从，食指甚繁，无
生计，皆待养于旦。旦教授生徒，贽俸所入，悉以公之
妻方氏。粝食敝衣，无一怨言，历数十年如一日。其子
埜，负经世大略，以明经终南雄司李。”